
שלום רב,


הנדון: בקשת מידע במסגרת חוק חופש המידע – בקשות שהוגשו להנפקת אישורי ייבוא לפי תקנה 29 (תכשיר לא רשום)


במענה לפנייתך, ולאחר ברור הנושא עם הגורמים המקצועיים הריני להשיבך את הדברים הבאים: 

1. המידע המבוקש בפנייתך מתייחס לעשרות בקשות המגיעות למשרד הבריאות בהתאם לתקנה 29, המנוהלות ללא מערכת מחשב ייעודית המאפשרת את שליפת המידע לפי פילוחים וחתכים, כך שמדובר בבדיקה פרטנית של כל אחת ממאות הבקשות בנפרד. על כן, היענות לבקשתך תחייב השמת עובד ייעודי לצורך מעבר על עשרות הבקשות, מה שיצריך הקצאת משאבים בלתי סבירה. על כן, בהתאם להוראות סעיף 8(1) לחוק חופש המידע – לא נוכל להיעתר לבקשתך כפי שהיא. 

2. בנוסף לאמור בסעיף 1 לעיל, יצוין כי חלק מהמידע המבוקש כולל גם מידע שהוא סוד מסחרי או סוד מקצועי או שהוא בעל ערך כלכלי, שפרסומו עלול לפגוע פגיעה ממשית בערכו, וכן מידע הנוגע לענינים מסחריים או מקצועיים, שגילויו עלול לפגוע פגיעה ממשית באינטרס מקצועי, מסחרי או כלכלי בהתאם להגדרת סעיף 9(ב)(6) לחוק חופש המידע. על כן, במסגרת בחינה של עשרות בקשות, יהיה צריך גם לפנות לצדי ג' רבים ו/או להשחיר מידע המהווה סוד מסחרי או מקצועי – מה שמשליך על היותה של הבקשה דורשת הקצאת משאבים בלתי סבירה ברובד נוסף. 

3. יחד עם זאת, מידע שנוכל למסור בשלב זה הוא רשימת התכשירים לפי תקנה 29 שיובאו בשנת 2015 בכמות שעולה על 5,000 יחידות. כמו כן, בקרוב ישלים משרד הבריאות מידע כאמור גם לגבי שנת 2016 ונוכל להעבירו אליך.  

אבקש להביא לידיעתך, בהתאם להוראות סעיף 7(ו) לחוק חופש המידע, כי הינך רשאי לעתור נגד ההחלטה כאמור שלא למסור את המידע לפי הוראות חוק בתי משפט לעניינים מינהליים, התש"ס-2000.


								בכבוד רב,

							
ענת אילוז, עו"ד 
הממונה על חוק חופש המידע						

